SK
L 227/50
Úradný vestník Európskej únie
1.9.2022
Chemikálie (inertné zložky, vedľajšie produkty atď.) sa identifikujú v súlade s ustanoveniami v časti A bodu 1.10 prílohy k nariadeniu (EÚ) č. 283/2013.
Ak nie je na základe poskytnutých informácií možná úplná identifikácia zložky (napr. kondenzát, rastové médium), poskytnú sa o každej takejto zložke podrobné informácie.
1.5.
Fyzikálny stav a povaha prípravku Druh a kód prípravku sa určia v súlade s príslušnými usmerňujúcimi dokumentmi.
V prípade, že určitý prípravok nie je v príslušných usmerňujúcich dokumentoch presne vymedzený, poskytne sa úplný opis fyzikálnej povahy a stavu prípravku spolu s návrhom vhodného opisu typu prípravku, ako aj návrhom jeho definície.
1.6.
Spôsob výroby prípravku a kontrola kvality Pri všetkých krokoch výrobného procesu sa poskytnú úplné informácie o spôsobe hromadnej výroby prípravku na ochranu rastlín.
Uvedie sa druh výrobného procesu (napr. kontinuálny alebo sériový proces).
1.7.
Obal a zlučiteľnosť prípravku s navrhovanými obalovými materiálmi i)
Obal, ktorý sa má použiť, sa opíše a špecifikuje, pokiaľ ide o použitý materiál, spôsob zhotovenia (napr. extrudovaný, zváraný), veľkosť a kapacitu, veľkosť otvoru, druh uzáveru a plomby.
ii) Stanoví sa a uvedie vhodnosť obalu vrátane uzáverov, pokiaľ ide o jeho pevnosť, nepriepustnosť a odolnosť voči bežným podmienkam prepravy, skladovania a manipulácie.
iii) Uvedie sa takisto odolnosť obalového materiálu voči jeho obsahu.
2.
FYZIKÁLNE, CHEMICKÉ A TECHNICKÉ VLASTNOSTI PRÍPRAVKU NA OCHRANU RASTLÍN
2.1.
Vzhľad (farba a zápach) Poskytne sa opis tak farby a prípadného zápachu, ako aj fyzikálny stav prípravku.
2.2.
Výbušnosť a oxidačné vlastnosti Uvedie sa výbušnosť a oxidačné vlastnosti podľa ustanovení v časti A bode 2.2, pokiaľ nie je možné preukázať, že z technického ani vedeckého hľadiska nie je potrebné uskutočniť takéto štúdie.
2.3.
Teplota vzplanutia a ďalšie údaje o horľavosti alebo o samovoľnom vznietení Uvedie sa teplota vzplanutia a horľavosť podľa ustanovení v časti A odseku 2.3, pokiaľ nie je možné preukázať, že z technického ani vedeckého hľadiska nie je potrebné uskutočniť takéto štúdie.
2.4.
Kyslosť, zásaditosť a v prípade potreby hodnota pH Uvedie sa kyslosť, zásaditosť a pH (pred uskladnením a po ňom za odporúčaných podmienok) podľa ustanovení v časti A bode 2.4, pokiaľ nie je možné preukázať, že z technického ani vedeckého hľadiska nie je potrebné uskutočniť takéto štúdie.
2.5.
Viskozita a povrchové napätie Uvedie sa viskozita a povrchové napätie podľa ustanovení v časti A bode 2.5, pokiaľ nie je možné preukázať, že z technického ani vedeckého hľadiska nie je potrebné uskutočniť takéto štúdie.
2.6.
Stabilita pri skladovaní a obdobie skladovateľnosti
2.6.1.
Koncentrácia pri použití Uvedú sa primerané minimálne a maximálne koncentrácie prípravku na ochranu rastlín pri jeho použití, ktoré odôvodňujú objem komerčného obalu použitého v súlade s primeraným obdobím skladovania, ako aj povaha obalového materiálu v súlade s odporúčanými podmienkami skladovania.